
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I RRUGËS “QEMAL STAFA”, NË BASHKINË E BILISHTIT

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i rrugës “Qemal Stafa”, në bashkinë e Bilishtit.
2. Shpronësimi të bëhet në favor të bashkisë së Bilishtit.
3. Pronarët e pasurive të paluajtshme që shpronësohen të kompensohen në vlerë të plotë, sipas tabelës bashkëlidhur këtij vendimi e që është pjesë përbërëse e tij për sipërfaqen 216 (dyqind e gjashtëmbëdhjetë) m² tokë truall, në vlerën e përgjithshme të shpronësimit 183 600 (njëqind e tetëdhjetë e tre mijë e gjashtëqind) lekë.
4.  Vlera e përgjithshme e shpronësimit të përballohet nga të ardhurat e bashkisë së Bilishtit, planifikuar në buxhetin e saj.
5. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi.
6.  Vlera e shpenzimeve procedurale të përballohet nga bashkia e Bilishtit.
7. Afati i përfundimit të punimeve për këtë objekt të jetë në përputhje me afatet e parashikuara nga bashkia e Bilishtit, për realizimin e këtij projekti.   
8. Regjistrimi i ri i pasurisë  216 (dyqind e gjashtëmbëdhjetë) m² tokë truall, shpronësuar në favor të bashkisë së Bilishtit, të bëhet brenda 30 (tridhjetë) ditëve nga data e hyrjes në fuqi të këtij vendimi.
9. Ngarkohen Ministria e Brendshme dhe bashkia e Bilishtit për ndjekjen e zbatimit të këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali  Berisha

Të dhënat mbi listën emërore të personave dhe pronave që do të shpronësohen për ndërtimin e rrugës “Qemal Stafa”, në bashkinë e bilishtit

	Nr.
	Emër, mbiemër
	Sip. truall m2

	Çmimi
lekë/m2
	Vlera
lekë
	Numri i pasurisë
	Zona kadastrale 

	1
	Hivzi Zyryku
	216
	850
	183 600
	232/107
	3604

	
	Totali
	
	
	183 600
	
	




